તે પછી મેરૂભાઈને બોલાવ્યા અને ‘ભીખ માંગવા કરતા એક જગ્યા પર બેસીને કામ થાય તેવી વ્યવસ્થા ગોઠવાય તો કામ કરવાની ઇચ્છા છે?’ એ અંગે પૂછ્યું. એમણે હા પાડી. અમે શાકભાજીની લારી કરવા મદદરૂપ થવા કહ્યું. અમે એમને ભાડેથી લારી લાવીને આપી અને શરૂઆતમાં બટેકા અને ડુંગળી વેચવા કહ્યું. ડીસાના બજારમાં એક ભાઈ સાથે મેરૂભાઈને પોતાની દુકાન સામે ઊભા રહેવા દેવા વિનંતી કરી. એમણે હા પાડી. ધીમે ધીમે મેરૂભાઈ વેપાર કરતા શીખ્યા. તેઓ દરરોજના રૂ.૧૦૦ થી ૧૫૦ કમાવવા માંડ્યા છે. હવે એમણે vssm પાસેથી રૂ.૫૫૦૦ની લોન લઇ પોતાની લારી લીધી છે અને લીલું શાકભાજી વેચે છે. તેઓ રોજના રૂ.૧૫૦ કમાય છે અને દર મહીને vssmને રૂ. ૫૦૦નો હપ્તો લોન પેટે ચૂકવે છે.